CELEX: 62012TN0048
Language: da
Date: 2012-02-06 00:00:00
Title: Sag T-48/12: Sag anlagt den 6. februar 2012 — Euroscript — Polska mod Parlamentet

14.4.2012   
            
            
               DA
            
            
               Den Europæiske Unions Tidende
            
            
               C 109/19
            
         Sag anlagt den 6. februar 2012 — Euroscript — Polska mod Parlamentet
   (Sag T-48/12)
   2012/C 109/43
   Processprog: fransk
   
      Parter
   
   
      Sagsøger: Euroscript — Polska Sp. z o.o. (Krakow, Polen) (ved advokat J.-F. Steichen)
   
      Sagsøgt: Europa-Parlamentet
   
      Sagsøgerens påstande
   
   
               —
            
            
               Principalt: Afgørelsen af 9. december 2011 annulleres.
            
         
               —
            
            
               Subsidiært: Udbud nr. PL/2011/EP annulleres.
            
         
               —
            
            
               Europa-Parlamentet tilpligtes at betale sagens omkostninger.
            
         
               —
            
            
               Sagsøgeren forbeholdes alle rettigheder, anbringender og søgsmålsmuligheder.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat to anbringender.
   
               1)
            
            
               Det første anbringende vedrører magtfordrejning, idet Europa-Parlamentet ikke — eller for sent — fremsendte oplysninger, som sagsøgeren havde anmodet om som følge af, at kontrakten i forbindelse med en udbudsprocedure vedrørende levering af oversættelsestjenester til polsk, blev omfordelt (1).
            
         
               2)
            
            
               Det andet anbringende vedrører en tilsidesættelse af Den Europæiske Unions bestemmelser regler og principper, herunder finansforordningen (2) og gennemførelsesforordningen til finansforordningen (3), idet den udvalgte tilbudsgiver var afskåret fra at anmode om en fornyet vurdering af sit bud, og Parlamentet således ikke længere kunne ændre sin beslutning om at tildele kontrakten til sagsøgeren uden at suspendere eller annullere udbuddet.
            
         
      (1)  EUT 2011/S 56-090361.
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget, EFT L 248, s. 1.
   
      (3)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget, EFT L 357, s. 1.